CELEX: 32018D1904
Language: da
Date: 2018-12-04 00:00:00
Title: Rådets gennemførelsesafgørelse (EU) 2018/1904 af 4. december 2018 om at give Nederlandene tilladelse til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem

6.12.2018   
               
               
                  DA
               
               
                  Den Europæiske Unions Tidende
               
               
                  L 310/25
               
            
         RÅDETS GENNEMFØRELSESAFGØRELSE (EU) 2018/1904
         af 4. december 2018
         om at give Nederlandene tilladelse til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     I henhold til artikel 285, stk. 1, i direktiv 2006/112/EF kan de medlemsstater, som ikke har benyttet den i artikel 14 i Rådets direktiv 67/228/EØF (2) omhandlede mulighed, indrømme afgiftsfritagelse for merværdiafgift (moms) til afgiftspligtige personer, hvis årlige omsætning ikke overstiger 5 000 EUR eller modværdien heraf i national valuta.
                  
               
                     (2)
                  
                  
                     Ved brev registreret i Kommissionen den 19. juli 2018 anmodede Nederlandene om tilladelse til at indføre en særlig foranstaltning, der fraviger artikel 285 i direktiv 2006/112/EF, med henblik på at anvende en fritagelsestærskel på 25 000 EUR. Den særlige foranstaltning vil indebære, at afgiftspligtige personer, hvis årlige omsætning ikke overstiger 25 000 EUR, vil være fritaget for nogle af eller alle de momsforpligtelser, der er omhandlet i afsnit XI, kapitel 2-6, i direktiv 2006/112/EF.
                  
               
                     (3)
                  
                  
                     En højere tærskel for særordningen for små virksomheder, jf. artikel 281-294 i direktiv 2006/112/EF, er en forenklingsforanstaltning, da den kan mindske små virksomheders momsforpligtelser markant. Denne særlige ordning er valgfri for afgiftspligtige personer.
                  
               
                     (4)
                  
                  
                     I overensstemmelse med artikel 395, stk. 2, andet afsnit, i direktiv 2006/112/EF fremsendte Kommissionen Nederlandenes anmodning til de øvrige medlemsstater ved brev af 9. august 2018, med undtagelse af Spanien og Cypern, der fik anmodningen fremsendt ved brev af 10. august 2018. Ved brev af 13. august 2018 underrettede Kommissionen Nederlandene om, at den rådede over alle de oplysninger, den fandt nødvendige for at kunne vurdere anmodningen.
                  
               
                     (5)
                  
                  
                     Fravigelsen, der anmodes om, er i overensstemmelse med de politiske målsætninger i Kommissionens meddelelse til Rådet, Europa-Parlamentet, Det Europæiske Økonomiske og Sociale Udvalg og Regionsudvalget af 25. juni 2008 – »Tænk småt først« – En »Small Business Act« for Europa.
                  
               
                     (6)
                  
                  
                     Eftersom Nederlandene forventer, at den forhøjede tærskel vil medføre færre momsforpligtelser og dermed mindske de administrative byrder og efterlevelsesomkostningerne for små virksomheder, bør Nederlandene gives tilladelse til at anvende foranstaltningen i en begrænset periode frem til den 31. december 2022. Særordningen for små virksomheder er valgfri, så afgiftspligtige personer vil stadig kunne vælge de almindelige momsordninger.
                  
               
                     (7)
                  
                  
                     Da artikel 281-294 i direktiv 2006/112/EF vedrørende særordningen for små virksomheder er under revision, er det muligt, at der træder et direktiv om ændring af disse artikler i kraft, hvori der fastsættes en dato for medlemsstaterne til at anvende nationale bestemmelser, før undtagelsens gyldighedsperiode udløber den 31. december 2022. I så fald bør denne afgørelse ophøre med at finde anvendelse.
                  
               
                     (8)
                  
                  
                     Ud fra de oplysninger, som Nederlandene har fremlagt, vil den forhøjede tærskel kun have en ubetydelig indvirkning på Nederlandenes samlede afgiftsindtægter ved det endelige forbrug.
                  
               
                     (9)
                  
                  
                     Fravigelsen har ingen indvirkning på Unionens egne indtægter hidrørende fra moms, idet Nederlandene skal foretage en kompensationsberegning i overensstemmelse med artikel 6 i Rådets forordning (EØF, Euratom) nr. 1553/89 (3) —
                  
               VEDTAGET DENNE AFGØRELSE:
         
            Artikel 1
            Som en fravigelse af artikel 285 i direktiv 2006/112/EF gives Nederlandene tilladelse til at momsfritage afgiftspligtige personer med en årlig omsætning på højst 25 000 EUR.
         
         
            Artikel 2
            Denne afgørelse anvendes fra den 1. januar 2020 indtil den tidligste af følgende to datoer:
            
                        a)
                     
                     
                        den 31. december 2022
                     
                  
                        b)
                     
                     
                        den dato, fra hvilken medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF vedrørende særordningen for små virksomheder.
                     
                  
         
            Artikel 3
            Denne afgørelse får virkning på dagen for meddelelsen.
         
         
            Artikel 4
            Denne afgørelse er rettet til Kongeriget Nederlandene.
         
         
            Udfærdiget i Bruxelles, den 4. december 2018.
            
               
                  På Rådets vegne
               
               H. LÖGER
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets andet direktiv 67/228/EØF af 11. april 1967 om harmonisering af medlemsstaternes lovgivning om omsætningsafgifter — Det fælles merværdiafgiftssystems struktur og de nærmere regler for dets anvendelse (EFT 71 af 14.4.1967, s. 1303/67).
         
            (3)  Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).